Document ID: 32006R1185

RÅDETS FORORDNING (EF) Nr. 1185/2006
af 24. juli 2006
om opsigelse af aftalen mellem Det Europæiske Økonomiske Fællesskab og regeringen for Folkerepublikken Angola om fiskeri ud for Angola og om fravigelse af forordning (EF) nr. 2792/1999
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 36 og 37 sammenholdt med artikel 300, stk. 2, og artikel 300, stk. 3, første afsnit,
under henvisning til forslag fra Kommissionen,
under henvisning til udtalelse fra Europa-Parlamentet (1), og
ud fra følgende betragtninger:
(1)
Aftalen mellem Det Europæiske Økonomiske Fællesskab og regeringen for Folkerepublikken Angola om fiskeri ud for Angola (2) (i det følgende benævnt »aftalen«) blev undertegnet i Luanda den 1. februar 1989 og trådte i kraft samme dato i henhold til artikel 15 i aftalen.
(2)
Den sidste protokol til aftalen, som for perioden 3. august 2002 til 2. august 2004 fastsatte de fiskerimuligheder og den finansielle godtgørelse, der er omhandlet i aftalen (3), er ikke blevet fornyet, da visse betingelser, som regeringen for Folkerepublikken Angola i oktober 2004 indførte i forbindelse med de nye lovgivningsmæssige rammer for de biologiske akvatiske ressourcer, var uforenelige med forudsætningerne for EF-fartøjernes fiskeri i angolanske farvande.
(3)
Det er derfor relevant at opsige aftalen efter proceduren i aftalens artikel 14.
(4)
Medlemsstaterne kan i henhold til Rådets forordning (EF) nr. 2792/1999 af 17. december 1999 om de nærmere regler og betingelser for Fællesskabets strukturforanstaltninger for fiskeriet (4) yde godtgørelser til fiskere og fartøjsejere for midlertidigt ophør med fiskeriaktiviteter i tilfælde af, at en fiskeriaftale ikke forlænges, eller hvis den suspenderes, for de EF-flåder der berøres af aftalen. Der kan højst ydes godtgørelser for en periode på seks måneder. Der kan foretages en forlængelse med seks måneder, såfremt der iværksættes en af Kommissionen godkendt omstillingsplan for den pågældende flåde.
(5)
Kommissionen vedtog den 18. juli 2005 en beslutning om godkendelse af omstillingsplanen for de fiskerfartøjer, der er berørt af den manglende fornyelse af fiskeriprotokollen mellem Det Europæiske Fællesskab og Folkerepublikken Angola inden for rammerne af det operationelle FIUF-program vedrørende Fællesskabets strukturinterventioner i fiskerisektoren for mål 1-regioner i Spanien i perioden 2000-2006.
(6)
For at lette omstillingsplanens gennemførelse bør de EF-fiskerfartøjer, der er omfattet af planen og som følge af opsigelsen ophører med deres aktiviteter under aftalen, fritages for visse bestemmelser i forordning (EF) nr. 2792/1999. De bør specielt ikke være forpligtet til at tilbagebetale offentlig støtte for midlertidigt aktivitetsophør eller til fornyelse, modernisering eller udrustning eller være forpligtet til at bevise uafbrudt aktivitet året inden, de slettes fra EF-fortegnelsen over fiskerfartøjer -
UDSTEDT FØLGENDE FORORDNING:
Artikel 1
Den aftale mellem Det Europæiske Økonomiske Fællesskab og regeringen for Folkerepublikken Angola om fiskeri ud for Angola, der blev undertegnet i Luanda den 1. februar 1989, opsiges herved på Fællesskabets vegne.
Artikel 2
Formanden for Rådet bemyndiges til at udpege de(n) person(er), der er beføjet til at underrette regeringen for Folkerepublikken Angola om opsigelsen af aftalen.
Artikel 3
1. EF-fiskerfartøjer omfattet af den omstillingsplan, der blev godkendt ved Kommissionens beslutning af 18. juli 2005, er ikke underlagt bestemmelserne i artikel 10, stk. 3, litra b), nr. ii), eller stk. 4, i forordning (EF) nr. 2792/1999 eller punkt 1.1, litra a), i bilag III til nævnte forordning.
2. Kapaciteten af hvert fartøj, der er omfattet af undtagelsen i artikel 10, stk. 4 i forordning (EF) nr. 2792/1999, betragtes som en afgang med offentlig støtte i henhold til bestemmelserne i artikel 11, stk. 3, i Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (5).
Artikel 4
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. juli 2006.

Labels: 18
4
5
6